M. Boloş: 250 millió eurós keretösszegig uniós alapokból fedezhetők az élelmiszer- és testhigiéniás csomagok | AGERPRES • Actualizează lumea.
M. Boloş: 250 millió eurós keretösszegig uniós alapokból fedezhetők az élelmiszer- és testhigiéniás csomagok
2020-03-30 19:50:17 Nr afisări
Bukarest, március 30. /Agerpres/ - 250 millió eurós keretösszegig uniós alapokból fedezhetők az elkülönítésben lévőknek szánt élelmiszer- és testhigiéniás csomagok - közölte hétfőn Marcel Boloş, európai alapokért felelős miniszter.
Elmondása szerint a vonatkozó jogszabályt a következő ülésén fogadja el a kabinet. Két típusú csomagot készítenek azoknak a rászorulóknak, akik elkülönítésben vannak: egy élelmiszer- és egy testhigiéniás csomagot.
Hozzátette: országos szinten mintegy ezer szociális munkás alkalmazását tervezik, akik a szükségállapot ideje alatt gondját viselnék a 65 évnél idősebb, elkülönítésben lévő személyeknek. AGERPRES/ (RO - szerző: Irinela VIŞAN, szerkesztő: Florin MARIN, HU - szerkesztő: ERDÉLY András)